TKN ราคาหุ้นสะท้อนความผิดหวังงบ Q2/60 แล้วแนะซื้อเป้า 26 บ.
TKN ราคาหุ้นสะท้อนความผิดหวังงบ Q2/60 แล้วแนะซื้อเป้า 26 บ.
22 ส.ค. 2560

บล.บัวหลวง ระบุในบทวิเคราะห์วันนี้ ว่า (22 ส.ค.) ว่า การร่วมประชุมนักวิเคราะห์เมื่อวันที่ 18 ส.ค.ผ่านมา ได้มองว่าบริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN  โดยรวมแล้วมีความกังวลต่อราคาต้นทุนสาหร่ายที่สูงขึ้น และ u-rate ของโรงงานใหม่ที่ยังไม่เพียงพอที่จะรองรับความต้องการในตลาดจีนได้
ดังนั้นจึงปรับลดประมาณการกำไรปี 2017-18 ลง 9% และ 24% ตามลำดับ เนื่องจากยอดขายที่อาจเติบโตน้อยกว่าคาด และอัตรากำไรขั้นต้นที่อาจต่ำกว่าคาด อย่างไรก็ดีมองว่าราคาหุ้นที่ปรับตัวลงมาก่อนหน้าได้สะท้อนความผิดหวังงบไตรมาส 2/60 ออกมาแล้ว และเชื่อว่ากำไรไตรมาส 2/60 จะเป็นจุดต่ำสุด คงคำแนะนำ ซื้อ ราคาเป้าหมาย 26.00 บาท (ปรับลงจาก 30.25 บาท)